Jens Peter Vernersen (S), 2006-12-05:
Det ændrer ikke noget ved, at når ministeren taler om, at man løser opgaverne, når de opstår, så er det brandslukning, og når man taler om de effektiviseringsforslag, man har lavet sammen med Dansk Folkeparti – for det har man – så vil jeg sige, at det jo er besparelsesforslag, som netop giver nye problemer.
Det er jo det, der har været påtalt af medarbejderne, og som bliver påtalt igen.
Ministeren forsøger jo ligesom at sige, at det nok løser sig, og at han har lavet en effektiviseringsaftale.
Men ministeren skal sige det, som det er.
Det er en nedskæringsaftale, der betyder, at man bruger langt færre penge på fødevarekontrollen, end man gjorde tidligere.
Der er skåret ned med 112 mio. kr.
Det er altså virkeligheden.
Jeg synes, det er kedeligt, at vi stort set hver uge skal se nye oplæg, i det her tilfælde fra NNF, der fortæller, at det her altså ikke går, og i fredags var det medarbejderne i fødevarekontrollen.
Altså, ministeren har jo stadig væk muligheden for at tage skeen i den anden hånd og så prøve at få det her løst i stedet for at skøjte forbi, sådan som han har gjort hidtil.
Så har de her problemer yderligere vist sig, og så kalder hr. Jens Peter Vernersen det for brandslukning.
Nu kan jeg ikke stille spørgsmål, men jeg kan godt spørge ud i luften: Hvis der er en brand, så har man to muligheder: Enten kan man lade det brænde videre, eller også kan man slukke branden.
Jeg har valgt at slukke branden.
Hr. Jens Peter Vernersen kunne måske ønske, at jeg havde ladet det brænde videre, men jeg synes nu, det er rigtigt, at man slukker de brande, der er, samtidig med at man gennemfører overordnede tiltag, og det er rent faktisk det, regeringen gør.
Hermed sluttede spørgsmålet.
Det ligger jo fuldstændig klart, at den metode, ministeren anvender, er brandslukning, nemlig at når der opstår et problem, forsøger man at løse det
Nu siger ministeren så, at man venter på en ekspertundersøgelse, der skal sige noget om, hvordan det står til.
Men det var måske ikke helt irrelevant at lytte til de medarbejdere, der skal lave kontrollerne, og som siger fra og siger, at de ikke kan nå at opfylde den kontrakt.
Det sker så sent som her i fredags.
Det var måske klogere at lytte til dem og sige, at der måske er et problem, man skal tage sig af, i stedet for, sådan som ministeren sikkert vil gøre det, alene at forlade sig på den ekspertundersøgelse, der nu er i gang.
Det vil jeg gøre, når vi har ekspertgruppens forslag, for så har vi også det grundlag at diskutere ud fra.
Så må jeg fuldstændig afvise hr. Jens Peter Vernersens påstande om brandslukning.
Jeg skal bare sige, at 2 måneder efter at jeg blev minister, iværksatte jeg drøftelser med Dansk Folkeparti om en reform af Fødevarestyrelsen, med henblik på at vi kunne prioritere bedre og effektivisere vores fødevarekontrol.
De planer blev realiseret pr. 1. januar i år, og det var et tiltag, der blev sat i gang, længe inden de her problemer viste sig.
Så der har bestemt ikke været tale om brandslukning.
Der har faktisk været tale om, at regeringen, længe før de problemer viste sig, var godt i gang med at effektivisere og prioritere bedre i forbindelse med fødevarekontrollen.
Nu er det altså medarbejderne, der kommer med det synspunkt i den netafstemning, og i fredags siger kontrollørerne, altså dem, som nu skal arbejde med de kontrolaftaler, der skal udfærdiges: Vi kan ikke nå at lave de kontroller, der er lagt op til, vi kan ikke nå vores arbejde, der er for få ressourcer.
Det er jo den samme diskussion, vi har haft tidligere.
Så nytter det jo altså ikke, at ministeren siger, at vi alle sammen bare kunne sige, at det hele er godt nok, når både de, der arbejder i branchen ude på slagterierne, og de medarbejdere, der skal lave kontrollerne, samstemmende siger, at det her er et kæmpe problem.
Ministeren siger bare, at hvis vi giver 10 mio. kr. mere, så løser det alt.
Men ministeren skal altså huske på, at i den tid, vi har haft VK-regeringen, har regeringen sammen med Dansk Folkeparti jo skåret et meget, meget stort beløb – 112 mio. kr. som bekendt – og så hjælper det jo ikke, at man kommer og fedter med 10 mio. kr. og siger: Nu løser vi det hele.
Det ved ministeren også godt man ikke gør, og det er jo det, medarbejderne forsøger at fortælle ministeren: at det er et kæmpeproblem.
Jeg har jo ikke sagt, at alt er godt, hvis vi bruger 10 mio. kr.
Tværtimod er det sådan, at hver gang der har været problemer med fødevarekontrol, med virksomheder, som bryder reglerne, er der blevet sat ind med nye tiltag for at skærpe kursen over for dem kontrolmæssigt, sanktionsmæssigt og på anden vis, og det er jo en proces, vi er godt i gang med.
Viser der sig stadig væk problemer, så vil vi tage nye tiltag, for selvfølgelig skal problemerne bekæmpes effektivt, og vi skal sætte hårdt ind mod dem, som overtræder reglerne.
Det er fuldstændig uacceptabelt, at det sker.
Samtidig har jeg jo faktisk gjort det, at jeg har bedt en gruppe eksperter om at iværksætte en undersøgelse af, hvordan vi kunne forbedre vores fødevarekontrol, hvordan vi kunne gøre den mere effektiv, end den er i dag.
Men selvfølgelig skal vi blive ved med at gøre det bedre, især når der bliver påpeget problemer, og der venter vi altså snart at få den rapport, der kommer fra de eksperter, og det er klart, at jeg da også vil bruge den rapport som afsæt til at gøre yderligere tiltag, hvis der peges på gode forslag, som kan forbedre tingene.
I fredags blev det oplyst, at medarbejderne i Fødevarestyrelsen protesterede mod det forslag om kontrol, der skal komme i 2007, og i dag viser en netundersøgelse, der er lavet af Næringsog Nydelsesmiddelforbundet, at 85 pct. af medarbejderne på fødevarevirksomheder mener, at skandalerne i 2006 har skadet branchens image.
Det er selvfølgelig en netundersøgelse, hvor ikke alle medlemmer af forbundet har svaret, men der er i hvert fald 387, der har svaret, og som kommer frem til det her synspunkt.
Det har jo også andre konsekvenser.
Derfor er det vigtigt, at vi gør to ting.
Det første, vi skal gøre, er at sætte ind over for dem, som bryder reglerne.
Det er jo derfor, vi i Folketinget nu behandler et lovforslag, der skal skabe skrappere sanktioner over for de pågældende, eller måske endda forbyde dem at drive virksomhed, hvis de groft eller gentagne gange bryder reglerne.
Samtidig har vi jo sat ind med forskellige former for skærpede kontrolforanstaltninger, herunder det såkaldte bagmandspoliti.
Det andet, vi skal gøre, er selvfølgelig, at vi også herindefra politisk skal bidrage til, at debatten ikke bliver unuanceret, og at man ikke generaliserer ud fra nogle få, som har brudt reglerne, så folk tror, at det er hele branchen, som bryder reglerne.
For heldigvis er de fleste i fødevarebranchen jo seriøse og ordentlige producenter og handelsfolk, og der kan vi også gøre vores for at sikre, at det er en nuanceret debat, og det er jeg da helt sikker på at hr. Jens Peter Vernersen også vil bidrage til.